„Drepturi egale, nu discriminare”. Peste 1.000 de reprezentanți LGBTI au cerut Guvernului legalizarea parteneriatului civil
VIDEO&FOTO „Drepturi egale, nu discriminare”. Peste 1.000 de reprezentanți LGBTI au cerut Guvernului legalizarea parteneriatului civil

Peste 1.000 de reprezentanți LGBTI (lesbiene, persoane gay, bisexuale, persoane trans și intersex) au participat, sâmbătă la prânz, la un marș de protest „Tradiția noastră e iubirea” care a pornit de la Piața Universității până la Piața Victoriei, pentru a le cere politicienilor, în plină campanie electorală, legalizarea de urgență a parteneriatelor civile pentru toate cuplurile, a anunțat MozaiQ, asociația care a organizat evenimentul. Lumea a scandat „CEDO a decis, țara a omis!”, „Drepturi egale, nu discriminare!”, „Drepturi egale pentru fiecare!” sau „Parteneriat, nu patriarhat!”.